open-index/open-wikipedia-markdown huggingface dataset:
Alam Minangkabau

**Alam Minangkabau** marupokan konsep wilayah ateh budayo jo adat Minangkabau, manuruik Tambo Minangkabau. Kasadoalahannyo, wilayah ko tadiri ateh daerah darek jo rantau di mano kaduonyo saliang tajalin hubuangan nan indak tapisahkan. Dalam konsep ko indak dapek disamoan antaro wilayah Sumatera Barat kini jo Alam Minangkabau, karano Alam Minangkabau indak hanyo tadiri ateh Sumatera Barat sajo. Alam Minangkabau, kok dibandiangan jo geografi kini, tadiri ateh Sumatera Barat (indak tamasuak Mentawai), barat Riau, barat Jambi, utara Bengkulu, barat Sumatera Utara, barat Aceh, inggo Nagari Sambilan, Malaysia. Namun, bateh-bateh wilayah ko alun sapanuahnyo jaleh sacaro empiris. 

## Barih balabeh
Alam Minangkabau dijalehan dalam barih balabeh Tambo Alam Minangkabau. Wilayah jo bateh-bateh nan disabuik dalam barih balabeh, babunyi:*Nan salilik Gunuang Marapi,*

*saedaran Gunuang Pasaman,*

*sajajaran Sago jo Singgalang,*

*saputaran Talang jo Kurinci.*

*Dari Sirangkak nan badangkuang,*

*Siluluak punai mati,*

*inggo buayo putiah daguak,*

*sampai ka pintu Rajo Ilia,*

*taruih ka Durian ditakuak rajo.*

*Dari Sipisau-pisau anyuik,*

*sampai ka Sialang balantak basi,*

*inggo aia babaliak mudiak,*

*sailiran Batang Bangkaweh*

*sampai ka ombak nan badabua.*

*Sailiran Batang Sikilang,*

*inggo lauik nan sadidiah,*

*Sampai ka timua ranah Aia Bangih,*

*taruih ka Rao jo Guguak Malintang.*

*Pasisia Banda Sapuluah,*

*inggo taratak Aia Itam,*

*sampai ka Tanjuang Simalidu,*

*Pucuak Jambi Sambilan Lurah*

## Rujuakan
Bada mudiak

**Bada mudiak** adolah salah satu motif tradisional khas Minangkabau nan diambiak dari bantuak ikan ketek atau teri. Maksud dari ikan ketek ko adolah sagarombol ikan ketek manuju hulu sungai, lalu gerakan bada ko sewaktu bergerombol mambuek sabuah barisan nan rapi. Jiko salah satu ikua tajauik lalu pai ka hulu, mako nan lain pun sarantak maikuikannyo. Ukiran "bada mudiak" ko manunjukan disain nan ritmis jo harmonih, dimano samua saarah tanpo ado bantuak lain nan balawanan arah. 

Bada mudiak ko manggambarkan baa kehidupan nan kompak jo sasuai, saiyo-sakato, sarasi, rukun, ciek arah dan tujuan pado masyarakat. Dalam iduik sahari-hari diharapkan dari motif "bada mudiak" ko dapek mambarikan kesadaran untuak masyarakat agar iduik rukun dan indak saling batantangan. Jiko kehidupan nan bertolak belakang jo falsafah bada mudiak, mako tidak akan mandatangan ketentraman pado diri surang-surang. 

Bangunan tradisional Minangkabau nan punyo ukiran motif bada mudiak adolah rumah gadang Sicamin nan ado di Kabupaten Agam. Makna motif iko hampiang sarupo jo motif itiak pulang patang.

## Patatah
*Bak bada sarondong mudiak*

*Bak punai tabang bakawan* 

## Rujuakan
Aka bapilin

**Aka bapilin** adolah salah satu motif di Minangkabau nan barasa dari aka tumbuhan nan marambek. Diibaraikan sabagai aka, hanyo akalah nan bapilin, bilo jalo indak dipilin mustahil lauak nan ditangkok bisa kanai, sabaliaknyo batang kacang bilo alah anampak bapilin, berarti kacang tasabuik alah nio marambek (rancaknyo diagiah tiang untuak marambek). Jo mampalajari gejala gejala alam  (nan dicontohkan sebagaimano aka, jalo, dan kacang). Manisoa akan tau tantang sagalo sasuatu nan mungkin tajadi, dan tanggap akan sagalo gerak gerik. Karano sagalo aksi tentu ado tujuan dan makasuiknyo.

Biasonyo motif iko disobok an di tiang, pintu gerbang, pintu rangkiang.

## Patatah
*Aka nan bapilin*

*Pilin jariang nak barisi*

*Pilin kacang nan mamanjek.*

## Rujuakan
Rumah Gadang Alang Babega

**Rumah Gadang** **Alang Babega** marupan ciek dari babarapo jinih rumah gadang. Mampunyoi tujuah gonjong nan mancukam ka langik. Jinih rumah gadang iko nan khusuih jo khas untuak kadiaman rajo.

## Motif ukiran
Bantuk motif ukiran nan babantuak tumbuhan nan tadapek pado Rumah Gadang Alang Babega yaitu aka cino, sikambang manih, lapiah duo pucuak rabuang, lapiah ampek, salimpat, daun puluik-puluik, tantadu manyosok bungo, ruso balari dalam ransang, kuciang lalok, kaluak paku, daun bodi, jo carano kansoramo-ramo sikumbang jati.

## Rujuakan
Daun siriah

**Daun siriah** adolah salah satu motif di Minangkabau, nan barasa dari tumbuhan siriah. Hal iko diambiak dari gujalo gujalo alam. Motif  daun siriah banyak digunokan dalam ragam hias Minangkabau, karano daun siriah iko adolah suguahan adaik nan patamo kali digunokan untuak mambukak rundiangan jo urang lai n. Hal iko bamulo dari kebiasaan di Minangkabau, apobilo saurang nio maundang saurang untuak tibo maadiri upacara perkwinan, mako sabalum mangamukakan pambicaraan talabiah dahulu disuguahkan sirih atau rokok Satalah itu barulan barulah di sepengundangan mangamukakan makasuik kadatangannyo.

Palajaran nan diambiak dari daun siriah adolah paralunyo kasatuan dalam kahidupan sahari hari. Ijan maandalkan sipaik sipaik individu saroman siriah nan saikek.

## Papatah adat
*Sakabek bak siriah*

*Sarumpun bak sarai*

*Sasikek bak pisang.*

## Rujuakan
Daun kacang goreng

**Daun kacang goreng** adolah salah satu motif ukiran Minangkabau nan barupo kacang tanah. Kacang tanah ko marupokan salah satu hasil nan banyak diusahoan di Minangkabau. Dalam pertumbuhannyo, jiko daun kacang tanah alah nampak bintiak-bintiak bararti alah tibo masonyo untuak dipanen. Jiko dibiaan beberapo waktu dan indak segera di panen, mako kacang tasabuik akan banyak rusak atau busuk. Bila kacang tasabuik langsuang dipanen di awal sabalum daun nampak babintiak-bintiak, mako hasilnyo akan kurang ancak. 

Hal ko mambarikan bukti keselarasan iduik manusia jo alam, dimano alam mambarikan tando-tando nan dapek dipelajari. Bagi kehidupan, "kiehan" ko mambarikan paringatan bahwa segala sasuatu harus pado tampeknyo, harus wajar jo indak balabihan. 



## Papatah
Daunnyo lah bacak-bacak

tando kacang nan lah tuo

Malabiahi ancak-ancak

mangurangi sio-sio

## Rujuakan
Musik Minang

**Musik Minang** (singkatan dari *musik Minangkabau*) adolah salah satu aliran musik Nusantara baiak tradisional maupun modern nan tumbuah jo bakambang di Alam Minangkabau. Musik nan asa mulnyo bakaik jo Musik Malayu ko umumnyo dimainkan jo alaik-alaik musik sarupo talempong, saluang, rabab, sarunai, rabano, bansi, aguang, gandang, bahkan biola. Musik Minang pun dimainkan untuak mairiangi baragam tarian sarupo Tari Pasambahan jo Tari Piriang.

## Pop Minang
Pop Minang adolah istilah nan marujuak ka sadoalah jinih musik populer nan disampaikan dalam bahaso Minangkabau. Alun lai jaleh asa mulonyo, tapi dipakirokan barasa dari akhia abaik ka-19 nan sangkek tu tangah bakambang pangaruah musik populer di Padang.

## Alaik musik
Alaik musik dipakai untuak mairiangi lagu Minang. Ado macam alaik nan dipakai, bagantuang pado genre musiknyo. Namun, sacaro umum tabagi manjadi alaik musik tradisi jo modern.

Alaik-alaik musik tradisi di antaronyo:

* Aguang
* Bansi
* Talempong
* Pupuik
* Gandang
* Rabab
* Rabano
* Saluang

## Rujuakan
Musajik Rayo Kubang Putiah

**Musajik Rayo Kubang Putiah (Masjid Raya Kubang Putih)** talatak di Nagari Kubang Putih, Kecamatan Banuhampu, Kabupaten Agam, Sumatra Barat. Musajik iko ado samanjak taun 1810 nan mamakai namo tampek atau nagarinyo. Bangunannyo indak mangalami banyak parubahan kacuali babarapo kali pangecetan ulang.

Salain digunoan untuak aktivitas ibadah umaik Islam, Musajik Kubang Putiah dipagunian pulo untuak kagiatan masyarakaik satampek. Pemerintah Indonesia malalui Kementerian Kebudayaan dan Pariwisata Indonesia manatapkannyo sabagai benda cagar budaya sarato jo babarapo musajik tuo lain di Sumatra Barat, sarupo Musajik Bingkudu di Agam, Musajik Rao Rao di Tanah Datar, dan Musajik Rayo Gantiang di Padang.

## Arsitektur
Dibangun pado taun 1810, arstiketur Musajik Kubang Putiah maniru arsitketur kolonial pado masonyo. Barado di ateh tanah salaweh 611 meter persegi, denah bangunan utamo babantuak persegi baukuran 23,75 x 21,2 meter. Latak bangunan ditinggian 0,75 meter dari ateh tanah, mambantuak kolong nan ditutuik jo keramik. Atok musajik tabuek dari seng nan babantuak limas pado tingkek patamo dan ampek limas samo gadang pada tingkat kedua.

Ruangan utamo musajik punyo ampek tonggak utamo. Tonggak tasabuik babatuak sagi ampek nan pado bagian tangahnyo baplester dan pado bagian ateh babantuak pelipit candi. Tadapek ampek tonggak pado bagian mihrab nan mimbarmyo tabuek dari bahan beton.

Musajik iko dikulialiangi sarambi baukuran leba 2,5 meter. Sarambi di sabalah baraik dipisahan dek mihrab, sarupo di tengah sapanjang 7,8 meter. Pado pintu masuak di sabalah timur sajajar mihrab, tadapek sarambi nan manjorok kalua baukuran 7,5 x 5 meter. Bagian luaa sarambi diagia paga langkan dan pelengkung sahinggo nampak membantuak fasad.

### Menara
Di sabelah timur, sajajar jo mihrab namun tapisah dari bangunan utamo, tadapek minaret atau dek masyarakaik satampek disabuik jo "manaruh". Bantuknyo manyarupoi minaret musajik-musajik pado awa abaik ka-19 di Minangkabau, sarupoi Masjid Jamik Taluak Bukittinggi. Badenah lingkaran, dindiang minaret dipanuhi hiasan bacorak Arabes jo Persia. Tadapek balkon pado bagian tangah jo ateh. Puncak minaret dimahkotai dek atok babantuak kubah bawang, mirip jo atok minaret musajik-musajik kuno di India. Dalam sajarahnyo, adonyo minaret di Minangkabau dipakanakan pado maso awa Parang Padri dek sajumlah reformis lslam nan pulang dari negara-negara Timur Tengah.

## Rujuakan

## Pranala lua

* Video di YouTube
Saik ajik

**Saik ajik** atau **saik galamai** adolah salah satu ukiran tradisional Minangkabau nan barasa dari bantuak galamai. Pola motif iko iolah balah katupek, sarupo jo galamai nan alah dipotong-potong. Motif saik galamai bafungsi untuak mamparancak takuluak atau salendang, baju kuruang, jo kodek. 

Ajik atau galamai ko biasonyo disaik dulu sabalun dihidangan. Manyaiknyo pun indak sumbarang bantuak sajo, tapi babantuak malereang. Motif ukiran saik ajik ko manganduang arti parhatian nan panuah katiko bakarajo atau mahadoki bamacam-macam masalah. Motif ukiran ko juo marupoan caminan dari pamahaman masyarakaik Minangkabau, tapeknyo di Nagari Sumpur, kapado kato ampek nan biasonyo dipakai dalam bantuak istilah jo ungkapan pendek tapi punyo makna nan bakaik jo aturan-aturan. Contohnyo kato nan ampek.

Istilah kato nan ampek mangarah kapado aturan jo nilai adab dalam mangecek jo bagaua di tangah masyarakaik. Biapun istilah nan dipakai sangai pendek, tapi manganduang katantuan-katantuan nan harus dipakai satantang caro mangecek, baiak ka urang nan labiah gadang, ka nan ketek, ataupun nan samo gadang.

## Patatah
*Dikarek disusun nyato*

*Elok tampaknyo pandangan mato*

*Ukia tuturan tumpuan kasau*

*Balampih jo itiak pulang patang*

*Basalo jo tatandu manyasok bungo*

*Raginyo dama tirih bintang gumarau*

*Baitu tatah lataknyo ukia*

*Dalam barih cupak adat*


## Rujuakan
Zurmailis

**Dr. Zurmailis, M.A** () adolah saurang panggiat teater jo akademisi sastra Indonesia. Saat iko, inyo maaja sabagai dosen di Jurusan Sastra Indonesia, Universitas Andalas. Basamo Syuhendri jo Yusrizal KW, inyo managakan Komunitas Tanah Ombak di Purus, Padang nan bakagiatan di bidang pandidikan jo kasanian.

Zurmailis manamaikan S-1 di Fakultas Sastra Universitas Andalas pado 1995. Sudah itu, inyo malanjuikan S-2 (tamaik 2016) jo S-3 (tamaik 2018) di Universitas Gadjah Mada.

## Rujuakan
Fisiologi

**Fisiologi** atau **ilimu faal** (dibaco *fa-al*) adolah cabang ilimu biologi nan mampalajari tantang fungsi atau kabalangsuangan iduik mukaluak iduik. Istilah "fisiologi" dipinjam dari bahaso Balando, *physiologie*, nan dibantuak dari duo kato Yunani Kuno: φύσις, *physis*, aratinyo "asa mulo" atau "hakikaik" jo λογία, *logia*, nan aratinyo "kajian". Istilah "faal" diambiak dari bahaso Arab, aratinyo "panando", "fungsi", "karajo".

## Rujuakan
Boeka Mata

***Boeka Mata*** adolah majalah Islam nan tabik sakali duo bulan dari 1925 sampai 1926 di Padang, Sumatra Barat. Majalah iko ditagakan dek Mohamad Sahak, saurang keturunan Arab kalahiran Pekalongan. *Boeka Mata* barisian tantang ajaran jo parkembangan Islam. Parcetakannyo dilakuan di Volksdrukkerij Balai Baroe Padang.

Kahadiran *Boeka Mata* manyusul polemik paparangan pena antaro kalompok adat tahadok ulama modernis. *Boeka Mata* manyatoan tujuannyo "manerangan macam-macam kasasekan jo kagelapan nan alah ditabuaan dek babarapo pancaliah jo panduto" tanpa manjalehan sia nan dimukasuik "pancaliah jo panduto".

*Boeka Mata* dianggap aman jo indak babayo menuruik pamerintah kolonial Belanda di tangah maraknyo panarbitan media bahaluan kumunih di Sumatra Barat.

## Referensi
Bungo basaga

**Bungo basaga** marupoan ciek dari janih motif tenunan nan tadapek di pakaian adaik Minangkabau, salah satunyo di baju nan dikanakan dek bundo kanduang. Pola dasa motif iko sarupo jo pola motif saik galamai, nan samo-samo manyarupoi balah katupek.

## Fungsi dan makna
Pado pakaian bundo kanduang, motif iko tadapek di salendang jo di kodek. Fungsi motif ado duo, nan partamo, fungsi personal sabagai sarana berekspresi jo nan kadup funsi fisik sabagai hiasan. Ado pun motif bungo basaga menyimbolan hubungan karekan nan aruih tajalin. Sabab dalam  rumah Gadang, Bundo Kanduang punyo paran untuak manjago hubungan silaturahmi, supaya indak sampai putuih hubungan.

## Rujuakan
Gampo bumi Alahan Panjang 1943

**Gampo bumi Alahan Panjang 1943** tajadi pado 9 Juni UTC (atau 8 jo 9 Juni UTC) di Sumatra Barat, era pandudukan Japang. Iko marupoan gampo kamba (gampo nan tajadi di lokasi nan samo pado wakatu nan badakekan).

Gampo utama patamo tajadi pado 8 Juni pukua 20:42 UTC. Guncangan iko maancuaan segmen Suliti nan taletak di bagian salatan Danau Diateh, bagian Sesar Besar Sumatera. Kakuatannyo dipakiroan sagadang  7.2 atau  7.1. 

Gampo utamo kaduo tajadi pado 9 Juni pukua 03:06 UTC. Guncangan iko mamacahan segmen Sumani jo mungkin bagian barat lauik dari segmen Suliti. Kakuekannyo dipakiroan  7,5,  atau  7.4. 

Alahan Panjang luluah lantak dek bancano iko. 

Di dakek segmen Sumani, gampo bumi kamba tajadi baulang kali. Kajadian sarupo mode iko nan parnah tajadi tamasuak gampo bumi pado tahun 1926 jo 2007. 

## Rujuakan

## Pranala lua

*
Kuciang lalok

**Kuciang lalok** adolah salah satu motif ukiran tradisional Minangkabau nan sarupo kuciang. Di Minangkabau, kuciang marupokan hewan nan dipaliharo jo disayang. Masyarakaik biasonyo manjadian kuciang sabagai panjago rumah dari mancik nan marusak. Tapi, ado sipek kuciang nan kurang ancak yakni pangantuaknyo. Kalau alah kanyang, inyo lalok-lalok se, tapi kok ado makanan di mukonyo, diambiaknyo. 

Hal ikolah nan indak buliah dimasukkan dalam iduik. Awak indak buliah sarakah jo indak buliah talampau acok lalok-lalok jo bamaleh-malehan kok paruik alah kanyang. Namun kini, motif kuciang lalok ko alah indak basuo dalam bantuak kuciang dek ado deformasi bantuak nan alah jauah.  Bangunan tradisional Minangkabau nan punyo ukiran motif kuciang lalok adolah Rumah Gadang Sicamin nan ado di Kabupaten Agam. Lataknyo di dindiang singok.

## Rujuakan
Aslinda

**Dr. Aslinda, M. Hum.** () adolah saurang pakar linguistik bahaso Indonesia. Saat iko, inyo maaja sabagai dosen di Jurusan Sastra Indonesia, Universitas Andalas. Panalitiannyo banyak mambahas kasantunan dalam bahaso Minangkabau, khususnyo mangenai Kato Nan Ampek.

Aslinda manamaikan S-1 di Fakultas Sastra Universitas Andalas pado 1987. Sudah itu, inyo malanjuikan S-2 di Universitas Gadjah Mada (tamaik 2001) jo S-3 di Universiti Kebangsaan Malaysia (tamaik 2017).

## Rujuakan
Saluak laka

**Saluak laka** adolah salah satu motif ukiran tradisional Minangkabau nan barupo aleh pariuak nan tabuek dari jalinan lidi enau atau lidi karambia. Jalinan tasabuik bafungsi sabagai aleh atau panahan pariuak supayo indak taguling dan jelaganyo jan sampai takanai benda nan lain. 

Motif saluak laka manggambaran kakarabatan sarato parsatuan jo kasatuan dalam hubungan bamasyarakaik. Bantuak saluak laka nan tajalin arek, mambantuak kesatuan nan kuet. Jalinan ko marupuoan simbol pasatuan, kudian mambuek kakarabatan nan kokoh.

## Patatah
*Nan basaluak nan bak laka*

*nan bakaik nan bak gagang*

*Supayo tali nak jan putuih*

*kaik-bakaik nan jan ungkai*

Makasuik dari papatah ko manggambaan baa areknyo hubungan sistem kekerabatan nan ado di Minangkabau. Ikatan kekeluargaan nan digambaan dari jalinan rotan atau liki. Jiko rotan alah dijalin manjadi laka, mako kueknyo akan balipat ganda. Bagitu pulo jo kehidupan nan ado di Minangkabau, dimano banyak pengaruh dari lua tibo, karano ikekan adaik nan kuek mako sistem kekerabatan tasabuik indak akan goyah.

## Panampatan
Saluak laka biasonyo talatak di daun pintu jo daun jendela, seakan-akan manyambuik satiok datangnyo tamu jo salam persaudaraan nan kuek. Bangunan tradisional Minangkabau nan punyo ukiran motif saluak laka adolah rumah gadang Sicamin nan ado di Kabupaten Agam. Lataknyo babedo-bedo, untuak saluak laka I tampeknyo di pereng jo paga bangunan surambi. Saluak laka II tampeknyo di pintu masuak utamo.

## Rujuakan
Sidukuang anak (urinaria)

**Sidukuang anak** (diijo pulo **karambia-karambia** atau **sidukuang** sajo) atau ***Phyllanthus urinaria*** adolah sajinih tanaman nan mampunyoi bantuak batang bulek tagak luruih, tinggi tanaman bisa mancapai sameter labiah dalam kondisi tanah subur. Daun dari tanaman ko batulang manyirip ganok, satiok satangkai mampunyoi daun majemuk jo ukuran nan ketek jo babantuak lonjong. Bungo tumbuahan ko ado di satiok katiak daun sarato maadok ka bagian bawah.

Sidukuang anak umumnyo indak dipiaro, karano dianggap tumbuahan rumpuik biaso. Sidukuang anak tumbuah subur di tampek nan lambok pado dataran randah sampai katinggian 1000 meter di atek pamukoan lauik. Senyawa kimia nan takanduang di dalam sidukuang anak adolah zat filantin, kalium, damar jo zat panyamak. Tanaman ko dapek digunokan untuak ubek panyakik kuniang, disentri, batuak, damam, sawan, haid balabiahan jo malaria.

Dalam bahaso Indonesia, tumbuahan ko disabuik *meniran*. Dalam bahaso Inggirih disabuik juo jo *chamber bitter*, *gripeweed*, *shatterstone*, *stonebreaker,* atau *leafflower*. Panamoan "sidukuang anak" indak hanyo untuak spesies *urinaria* sajo, tapi *[[Sidukuang anak (niruri)|niruri]]* juo.

## Deskripsi
Sidukuang anak dapek tumbuah inggo 50&nbsp;cm jo bantuak batangnyo nan bulek. Badaun ijau galok (*Phyllanthus nuri*) atau ijau agak sirah (*Phyllanthus urinaria*). Bantuak daunnyo daun majemuk bajumlah anam, nan tiok daunnyo ketek, bulek lonjong (gadang di ujuang, ketek di pangka). Daunnyo manyuruak di malam ari dan mambukak di siang ari. Bungonyo barono putiah kaijauan, ketek, jo muncua di katiak daun, sarato kapsul bijo. Banyak buah ijau-sirah ketek, bulek, jo aluih, ditamukan di sapanjang bagian bawah batang, nan tagak jo sirah.

Tanaman ko dianggap sabagai amo kompetitif di babarapo daerah, dek jumlah bijonyo nan gadang, toleransi naungannyo nan tinggi, sarato sistem ureknyo nan laweh.

## Distribusi
Walau barasa dari Asia, tumbuahan ko sacaro laweh dapek tasuo di sadoalah daerah tropis di dunia. Di Amerika Sarikat, dapek tasuo di nagara-nagara bagian sarupo Virginia, Florida, Georgia, Alabama, Karolina Selatan, New Mexico, atau Texas.

## Maso tumbuah
Tumbuahan ko paralu tanah jo cahayo nan angek. Di daerah ampek musim, tumbuahan ko tumbuah di musim paneh taunan dan mulai bakacambah dari awal musim paneh inggo awa musim gugua.

## Galeri

Berkas:Phyllanthus-urinaria.jpg|Tumbuah lia
Berkas:Phyllanthus urinaria.JPG|Alah dicabuik dari tanah
Berkas:Phyllanthus urinaria 03.JPG|Tampak daunnyo nan bulek lonjong


## Rujuakan
Tanah ulayat

**Tanah ulayat** (disabuik juo **tanah ulayaik**) adolah sajinih tanah di dalam hukum Indonesia nan diakui sabagai hak miliak dari masyarakaik adaik nan tatantu. Hak ateh tanah ulayat disabuik **hak ulayat** (*beschikkingrecht*). 

## Rujuakan
*von Benda-Beckmann, Franz (1979). *Property in Social Continuity: Continuity and Change in the Maintenance of Property Relationships through Time in Minangkabau, West Sumatra*. The Hague: Martinus Nijhoff. ISBN 978-90-04-28717-4.
Musajik Jamik Sungai Jambu

**Musajik Jami Sungai Jambu** adolah salah satu musajik tatuo di Indonesia nan talatak di Jorong Sungai Jambu, Nagari Sungai Jambu, Kecamatan Pariangan, Kabupaten Tanah Datar, Sumatra Barat. Musajik nan barado di kaki Gunung Marapi iko mulai dibangun pado tahun 1918, nan dalam pakambangannyo alah mangalami sajumlah peningkatan baiak dari segi fisik maupun pangalolaannyo. Musajik iko sempat babarapo kali meraih paringkat partamo dalam penilaian musajik berwawasan lingkungan untuak tingkek provinsi nan dilakukan dek Dewan Masjid Indonesia, sarupo nan alah ko pado tahun 2012.

Kiniko salain digunoan untuak aktivitas ibadah umat Islam, musajik iko digunoan pulo sabagai sarana pendidikan agamo bagi masyarakaik satampek. Salain itu, babarapo kagiatan kaagamaan jo aktivitas sosial kamasyarakatan rutin juo diadoan di musajik iko.

## Sijarah
Musajik iko talatak di Nagari Sungai Jambu, nan dalam tambo disabuikan sabagai salah satu nagari tatuo di Minangkabau. Pambangunan musajik iko mulai dilakukan pado tahun 1918. Dengan kucuran dana nan mengalir dari perantauan dan penduduk lokal, bangunan musajik iko akhirnyo dapek dibuek permanen pado tahun 1988. Dalam pakambangan salanjuiknyo musajik iko taruih mambenahi sistem manajemen maupun kegiatan nan ado di dalamnyo, sahinggo musajik iko manjadi pusek hampir seluruh kagiatan sosial masyarakaik satampek.

Maraknya kegiatan sosial kemasyarakatan nan bapusek di musajik iko manjadikannyo babarapa kali dinilai dek Kementerian Agama sabagai musajik terbaik untuak tingkek provinsi. Di tingkek nasional, musajik iko manjadi nominasi penilaian Musajik Paripurna Berwawasan Lingkungan.

## Kagiatan
Salain baguno sabagai tampek ibadah, babagai kagiatan keagamaan dan aktivitas sosial kemasyarakatan rutin diselenggarakan di musajik iko. Kagiatan keagamaan nan alah dimulai pelaksanaanyo antaro lain kegiatan Pondok Al-Qur'an, yang selain untuak mampadalam kamampuan hafalan Al-Qur'an, para pesertanyo dipersiapkan untuak manjadi mubaligh. Salain itu, ada juo kegiatan kursus bahasa Arab dan bahasa Inggris.

Musajik nan punyo laweh bangunan 600 meter persegi iko juga memiliki ruang pustaka dengan koleksi ratusan judul buku. Salain dalam bidang pendidikan baik umum maupun agamo, musajik iko juga turut berperan dalam bidang kesehatan. Sacaro rutin, musajik iko maadoan kagiatan banamo Balai Kesehatan Masjid, yaitu pamarisoan kesehatan nan dilakukan satiok hari Minggu tanpa mamunguik biaya jo dokter nan didatangkan dari puskesmas tadakek. Di sisi lain, untuak manopang kehidupan ekonomi masyarakaik, musajik iko punyo usaho dalam bantuak koperasi. Musajik iko dapek mangalola dana nan dihimpun dalam bantuak Badan Amil Zakat dan mambagiakan santunan untuak anak yatim di sakaliliang musajik.

## Rujuakan

; Catatan kaki

; Daftar pustaka

* 
* 
*
Sidukuang anak

* Sidukuang anak (niruri) atau *Phyllanthus nururi*
* Sidukuang anak (urinaria) atau *Phyllanthus urinaria*
Jarek tatahan

**Jarek** adolah sijinih jarek untuak manangkok buruang. Bantuaknyo hampiang samo jo jalo, tapi mamanjang. Caro mamasangnyo jo marentangkan di tampek nan akan dilalui jo buruang. Jarek iko biaso juo disabuik jo jaring, karano bapungsi sabagai panjaring apo nan lewaik di mukonyo.

Ukiran atau ragam hias iko malambangkan adonyo garih pamisah antaro nan sah jo nan batil, antaro nan baiak dan nan buruak. Urang minangkabau bapadoman ka ajaran-ajaran agamo dan fatwa-fatwa adaik manganoi masalah-masalah buruak dan baiak. Pedoman tatinggi talatak pado agamo, bilo dalam agamo kurang diparoleh pedoman nan jaleh, barulah dipedomani adaik nan balaku.

jarek tatahan manganduang arti supayo satiok urang ijan salalu babuek karano kamauannyo surang se tatapi juo musti ingek akibaiknyo.

## Pepatah adat
Syarak mangatoi, adaik mamakai.

## Rujuakan
Acek

**Acek** adolah binatang pangisok darah, bakarabaik jo caciang tanah, babadan langsiang mangaciak ka muko, barono cokelat kakuniang-kuniangan sampai kaitam-itaman, panjangnyo sampai 50 mm. Pado kapalo ado limo pasang mato jo sabuah alaik sabagai pangisok, di ujuang lakang ado alaik sabagai palakek, bajalan sarupo ulek jariang, dapek mamipihan badan inggo saketek banang.

Acek adolah genus dari spesies jo subspesises acek-acekan, dan tamasuak ka dalam upakelas lintah (*[[hirudinea]]*) nan marupokan *classis* binatang nan basipaik Ektoparasit, acek jo lintah maisok darah induaknyo, yakni binatang nan labiah gadang darupo mamalia, tamasuak manusia. Akan tapi ado pulo acek nan iduik bebas dan mamangsa Invertebrata lainnyo.

## Spesies

## Galeri


Berkas:Haemadipsa_picta.jpg|*[[Haemadipsa picta]]*
File:Tiger_leech_(Haemadipsa_picta).jpg|Acek macan


## Rujuakan

## Caliak pulo
* Lintah
Si ganjua lalai

**Si ganjua lalai** adolah salah satu motif ukiran tradisional Minangkabau. Motif ko manggambaan sikap-sikap kepribadiaan urang Minangkabau. Manggambaan panampilan nan haluih, tapi mampunyoi kekuatan nan takanduang sangat gadang. Ukiran ko manyirekan kapado masyarakat supayo dapek basikap lamah lambuik, walaupun dirinyo punyo kekuatan nan gadang. Jadi, jan suko manunjukan kelebihan dan indak pado tampeknyo.

## Patatah
*Kok bajalan si ganjua lalai*

*Pado nan pai suruik nan labiah*

*Samuik tapijak indak mati*

*Alu tataruang patah tigo*

Makasuik dari papatah ko adolah saurang padusi (gadih) nan lamah gemulai jalannyo, hinggo samuik nan tapijak indak mati. Tapi, gadih tasabuik mampunyoi kekuatan nan gadang, jiko jalannyo dihalangi, mako hancualah panghalang tasabuik. 

## Rujuakan
Limpapeh

**Limpapeh** dalam aratinyo ado duo sicaro harfiah yoitu namo sijinih bungo dan nan kaduo bisa jadi artinyo binatang nan salalu mandiami rumah atau bangunan nan gadang.

makna limpapeh adolah kaum padusi atau gadih nan mendiami sabuah rumah gadang, apobilo ado padusi nan rancak atau saurang padusi, mako rumah tasabuik akan nampak semarak, indak rumah se nan nampak semarak, kampuangnyo pun ikuik semarak pulo. Juo maingekan saurang padusi atau anak gadih, mustilah pandai pandai manjago dirinyo. Apobilo budi pekertinyo elok, mako indak sajo mambaok kebanggaan bagi rumah inyo surang, tatapi juo bagi negerinyo, bangsanyo.

## Papatah adat
*Limpapeh rumah nan gadang*

*Sumarak anjuang dalam nagari.*

## Rujuakan
Ramo-ramo si kumbang janti

**Ramo-ramo** **si kumbang janti** adolah salah satu ukiran tadisional Minangkabau nan babantuak papaduan antaro ramo-ramo jo kumbang janti. Kumbang janti tu adolah kumbang ketek, warnanyo ijau bakilek nan iduiknyo di batang kayu. Kaduo binatang ko warnanyo sangaiklah rancak. Kaduonyo pun indak marusak ka dirinyo surang juo ka iduik urang.

Motif ukiran Ramo-ramo si kumbang janti ko maagiah tando baraso jalan pagantian di dalam garih  kapamimpinan masyarakaik adaik Minangkabau adolah parkaro nan sangaik pantiang. Sahinggonyo, kalau parkaro iko sampai taabaikan, mako bamacam-macam  masalah nan barek pasti ka datang. Sasaui jo alua nan balaku, kalau usaho malahiakan katurunan baru nan ka mamimpin indak dikarajoan, mako Minangkabau ka dipimpin dek urang nan indak batangguang jawab.

## Patatah
*Ramo-ramo si janti,*

*Ampiang Katik endang pulang bakudo*

*Patah tumbuah ilang baganti*

*Pusako tatap  baitu juo*

Mukasuik dari kato-kato adaik ko adolah baraso pusako Minangkabau indak barubah dari dulu hinggo kini. Biapun urang nan manjalankan adaik tu alah baganti dari ciek katurunan ka katurunan barikuiknyo.

## Rujuakan
Acek/spesies

adolah Genus nan di dalamnyo ado babarapo spesies, di antaronyo:

* *[[Haemadipsa cavatuses]]*
* *[[Haemadipsa cochiniana]]*
* *[[Haemadipsa crenata]]*
* *[[Haemadipsa hainana]]*
* *[[Haemadipsa interrupta]]*
* *[[Haemadipsa japonica]]*
* *[[Haemadipsa limuna]]*
* *[[Haemadipsa moorei]]*
* *[[Haemadipsa montana]]*
* *[[Haemadipsa ornata]]*
* *[[Haemadipsa picta]]* (acek macan)
* *[[Haemadipsa rjukjuana]]*
* *[[Haemadipsa sumatrana]]*
* *[[Haemadipsa sylvestris]]* (acek cokelat)
* *[[Haemadipsa trimaculosa]]*
* *[[Haemadipsa zeylanica]]* (acek gunuang)
** *[[Haemadipsa zeylanica japonica]]* (acek gunuang Japang)
Kalalawa bagayuik

**Kalalawa bagayuik** atau **kaluang bagayuik** adolah salah satu ukiran tradisional Minangkabau nan diambil dari namo binatang, yaitu kalalawa. Dahulunyo kalalawa bagayuik ko dipakai untuak panangka upeh jo racun. Tapi itu hanyo pada zaman dahulu, kini kalalawa bagayuik dijadian sabagai hiasan. 

## Patatah
*Ukia kalalawa nan bagayuik*

*Siku basuduik kaki jo sayok*

*Siang lalok malam bajago*

*Lalok bagayuik jo kukunyo*

*Latak di ateh papan singok*

## Rujuakan
Lintah

**Lintah** adolah binatang aia sarupo caciang, babadan pipih bagalang-galang, barono itam atau cokelat tuo, pado kepalo jo ujuang badannyo ado alaik untuak maisok darah.

Binatang ko tagabuang dalam filum *[[Annelida]]* dalam kelas *[[Hirudinea]]*. Lintah atau *Hirudinea* marupokan Upakelas nan mambawahi baragam jinih spesies lintah jo acek. Anggota jinih caciang ko indak mampunyoi abuak, parapodia, jo seta.

Ado jinih lintah nan dapek iduik di daratan, aia tawa, jo lauik. Sarupo halnyo karabaiknyo, *[[Oligochaeta]]*, mampunyoi klitelum untuak manyimpan talua-talua pado segmen-segmen tatantu. Sarupo *[[Oligochaeta]]*, lintah pun hermafrodit (bakalamin gando). Lintah ubek Eropa, *[[Hirudo medicinalis]]*, alah sajak lamo dimanfaatkan untuak mangaluaan darah (plebotomi) sacaro medis.

Binatang sajinih lintah tamasuak pulo pacet. Namun lintah dibedakan dari acek bukan manuruik taksonomi, tapi labiah pado habitat sukaannyo. Lintah saari-ari iduik di aia, sadangkan acek saari-arinyo malakek pado daun atau batang pohon (di lua aia).

Sadoalah spesies lintah adolah karnivora. Babarapo marupokan predator, mandapek makanan dari baragam jinih invertebrata sarupo caciang, sipuik, atau larva serangga.

Bantuak tubuah lintah ko pipih, basegmen, mampunyoi rono kacokelatan, dan basipaik hemaprodit. Pado musim kawin, klitelum akan kalua. Salapeh tajadi pakawinan, alaik tasabuik mansekresikan kokon untuak manyimpan talua jo sperma. Salain itu lintah pun dapek digunokan untuak pangobatan.
## Spesies
### Hirudinea

* *[[Hirudo medicinalis]]*
* *[[Hirudo orientalis]]*
* *[[Hirudo sulukii]]*
* *[[Hirudo verbana]]*
* *[[Hirudobdella antipodum]]*

### Haemadipsa

## Habitat

Binatang-binatang dalam kelas Hirudinea dapek iduik di aia tawa atau di darek. Binatang ko iduik parasitis maisok darah atau predator jo mamangsa binatang lain.

## Rujuakan

## Pautan lua

*  Information on the medicinal leech
*  Detailed information on leeches
*  Leech fact sheet
*  North American leeches 
*  How to remove a leech
*  How to remove a leech II
*  H2G2-Leeches
*  National Geography Leech Therapy: Traditional Ayurveda Treatment
Hukum agraria

**Hukum agraria** adolah sarangkaian kaidah jo ubuangan nan mangatur tantang hak panguasaan ateh bumi, aia, ruang angkasa, jo kakayaan alam nan takanduang di dalamnyo..

## Kabasoan
Kato "agraria" baraso dari kato Latin *agrarius*, nan baarti "nan baubuangan jo tanah". Pado hukum Romawi, hukum agraria mangatur tantang ''ager publicus'' ("tanah publik").

Di dalam prakteknyo, hukum agraria acok dipasamoan juo hukum tanah, dek karano samo-samo mangatur tantang tanah jo distribusinyo. Di Indonesia sangkek balakuno Undang-Undang Pokok Agraria 1960 nan maambiak hukum adaik subagai dasar hukumnyo,
hukum agraria dinyatoan maliputi tigo aspek, yaitu bumi, aia, jo kakayaan alam nan takanduang di dalamnyo. Ubuangan hukum nan balaku adolah panguasoan, panggunoan, pangusaoan, jo hak-hak lain.

## Rujuakan

## Pautan lua
* ''Agrarian law'' pada Britannica.com
* Teks hukum agraria Romawi pada The Avalon Project, Fakultas Hukum Universitas Yale
Paruah anggang

**Paruah anggang** adolah salah satu motif ukiran Minangkabau nan juo malambangkan rajo Aditiawarman. Kadatangan Aditiawarman ka ranah Minangkabau dari Majapahit nan dipandang sabagai rajo, dilambangkan dalam tambo sabagai buruang anggang. Makna dari motif ukiran ko adolah parilaku saurang pamimpin nan arih bijaksano.

## Patatah
*Paruah anggang kaluak bakaluak*

*Mangkuto di ateh ranggah*

*Suntiangan buruang di rimbo*

*Runciang saragam pisau lariak*

*Pambuek ukia panca ragam*

*Pakakeh tukang ukia maukia*

*Tumbuak manumbuak rasuk jo paran*

*Disinan baukia pamalanggang*

*Di ujuang papan tumbukkan kayu*

*Pereng mamereng kayu gadang*

*Ujuang maujuang kayu taba*

*Sanan talatak paruah anggang*

*Baitu suriah barih adat*

## Rujuakan
Pantai

**Pantai** atau **pasisia** (Inggris: ***beach***) adolah sabuah bantuak geografis nan tadiri dari pasia, sarato ado di daerah pasisia lauik. Daerah pantai manjadi bateh antaro daratan jo lauik. Panjang garih pantai ko diukua mangaliliang saluruah pantai nan marupokan daerah teritorial suatu nagara.

Manuruik koreksi PBB taun 2008, Indonesia marupokan nagara jo garih pantai tapanjang kaampek di dunia sasudah Amerika Serikat (AS), Kanada, jo Rusia. Panjang garih pantai Indonesia tacataik sapanjang 95.181&nbsp;km.

## Rujuakan

## Pautan lua

*

* Coping with beach erosion – UNESCO
Tari Payuang

**Tari payung** marupoan tarian yang malambangkan kasiah sayang. Tarian ko dilakuan manggunokan payuang sabagai instrumen palengkap. Tarian nan barasal dari Minangkabau, Sumatra Barat ko biasonyo dilakuan 3-4 urang panari yang dilakuan sacaro bapasangan antaro padusi jo laki- laki. Tarian ko mancaminan pargaulan mudo-mudi, sahingga panggunoan payuang ko batujuan untuak malinduangi kaduonyo dari hal-hal negatif. Tarian ko biasonyo dibaokan pado saaik pambukaan sabuah acara baralek, pameran atau bantuak kagiatan lainnyo.

## Makna Properti
Makna dari tari ko adolah wujuik palinduangan jo kasiah sayang saurang kakasiah kapado pasangannyo atau laki kapado bininyo dalam mambina kahidupan rumah tanggo supayo taruih bahagia jo santoso.  Bantuak parlinduangan ko indak diartian malalui garakan para panari padusi jo laki0 laki, karano garakan ko alah dimodifikasi sasuai jo parkambangan zaman.Tapi, makna tarian ko dilambangkan jo properti yang digunokan barupo payuang untuak laki- laki jo salendang untuak padusi. Payuang dilambangkan sabagai bantuak parlindungan laki- laki sabagai pilar utamo dalam kaluarga.Si panari laki- laki akan malinduangi kapalo panari padusi. Sadangkan, salendang khas Padang dilambangkan sabagai ikatan cinta suci yang kuek jo panuah kasatioan dari saurang padusi sarato kasiapannyo dalam mambangun rumah tanggo 

## Lagu Pangiriang
Lagu pangiriang tari payuang bajudul *Babendi-bendi ka Sungai Tanang*. Dikisahkan kalau makna dalam lagu ko mancaritoan tantang sapasang laki- bini yang sadang babulan madu di Sungai Tanang. 
Barikuik adolah lirik lagu pangiriang tari payung: 
*Babendi-bendi*
*Babendi..bendi*
*Ka sungai tanang*
*Aduhai sayang (2x)*
*Singgahlah mamatiak..singgahlah mamatiak*
*Bunga lembayung (2x)*
*Hati siapo..indak ka sanang aduhai sayang..(2x)*
*Mailek rang mudo..mailek rang mudo manari payung..(2x)*
*Hati siapo..hati siapo..indak ka sanang aduhai sayang..(2x)*
*Mailek si nona..mailek si nona manari payung..(2x)*

## Rujuakan
Tari Rantak Kudo

**Tari Rantak Kudo** adolah tarian kasenian khas budayo asli masyarakaik Kerinci nan barasal dari daerah Hamparan Rawang Kabupaten Kerinci, Jambi nan banyak diminati kalangan masyarakaik di Kabupaten Kerinci.

## Latar belakang
Tarian ko dikenal sabagai "*Rantak Kudo*" karano garak nyo yang mahantak-hantak sarupo kudo. Tarian ko ditarian di dalam parayoan nan dianggap sangaik balatar balakang sakral dek masyarakaik Karinci. Tingginyo panghormatan tahadok parayoan seni jo budayo Karinci pado zaman dahulu sangaik kuaik sahingga dipicayo dalam satiok pamentasan seni budayo ko getaran jo hantakan Tari Rantak Kudo bisa taraso hinggo jarak yang sangaik jauah dari lokasi pamentasan. Tarian ko dipasambahan untuak marayokan hasil panen partanian di daerah Kerinci yang sacaro umum adolah bareh (padi) dan dilangsuangkan bahari-hari tanpa hanti. Kadang bilo dilando musim kamarau yang panjang, masyarakaik Kerinci akan mamentasan kasenian iko untuak badoa kapado Yang Maha Kuaso (manuruik kapicayoan masiang-masiang).

Tujuan dari pamentasan tari ko umumnyo adolah untuak malestarian partanian jo kamakmuran masyarakaik, untuak menunjuakkan raso syukur masyarakat Kerinci, dalam musim subur ataupun dalam musim kamarau untuak mamohon berkah hujan sakral dek masyarakaik Kerinci.

## Asal usul
Walaupun alah ado banyak tulisan yang manulisan tantang asal usul Tari Rantak Kudo, alun ditemukan sumber yang batua- batua manjalehan asal usul seni budayo iko di Kerinci. Hal tasabuik dipakirokan karano sijarah Tari Rantak Kudo ko dipakirokan alah ado sajak lamo bana di daerah Kabupaten Kerinci. Menuruik seniman-seniman senior (tuo), kasenian ko alah dipalajari dan di laksanokan jauah sabalum lahia namun asal-usulnyo manjadi kabur sairiang pajalanan wakatu jo kurangnyo parhatian dari sijarawan satampek.

## Tata tari jo adaik ritual
Tari Rantak Kudo dimainkan diiriangi alaik musik gandang jo di iringi dek nyayian yang barisi pantun-pantun, hal ko babeda jo Tari Rantak dari Minangkabau yang hanyo diiriangi instrumen musik. Para penari tadiri dari laki-laki jo padusi yang manari jo garakan yang khas, yaitu kombinasi dari garakan silek "*langkah tigo*" ("Langkah Tiga") dan tari. Biasonyo tarian iko dipentasan pulo jo mambaka kumayan tradisional upacara ritual yang mambuek penari samakin khidmat dalam geraknyo, bahkan kadang-kadang ado di antaro penari yang mangalami kasurupan.

Di Indonesia saaik kini, tarian iko biasonyo dipentasan dalam acara-acara adaik jo acara resepsi baralek adaik Kerinci. Salah satu lirik lagu di dalam pantun yang basahuik-sahuik adolah: "*Tigeo dili, empoak tanoh rawoa. Tigeo mudik, empoak tanoh rawoa*" (Bahasa Indonesia: "Tiga di Hilir, Empat dengan Tanah Rawang. Tiga di Mudik, Empat dengan Tanah Rawang"). Lirik tasabuik mancaritoan sabuah kisah pado zaman nenek moyang suku Kerinci dahulu kala, di kala pamarintahan para *[[Depati]]* (Adipati), Tanah Hamparan Rawang marupokan pusek pamarintahan, pusek kota jo kebudayaan di kala itu, yaitu dalam lingkup *Depati 8 halai kain* yang bapusek di Hiang (Depati Atur Bumi) dimano Tanah Hamparan Rawang marupokan tampek duduak basamo (partamuan pantiang dalam adaik Kerinci).

## Rujuakan
Tari Andun

**Tari Andun** adolah sabuah tari tradisional  masyarakaik Serawai kabupaten Seluma. Tarian ko dilakukan ditampek tabukak, sarupo halaman rumah pengantin. Tarian diiriangi jo musik kulintang, yaitu alat musik nan tabuek dari kuniangan, babantuak cambuang, biasonyo bajumlah ampek buah, masiang-masiangnyo mampunyoi nada nan  babeda-beda.

## Fungsi Tari Andun
*Partamo*, untuak mantakan pangantin laki-laki. Tari Andun dilaksanakan pado malam hari parnikahan nan dilakukan dek pengantar pengantin laki-laki (inang laki- laki) bahadoakan jo panari laki- laki di tampek nan didatangi. Syaraiknyo disabuik tari andun katiko tukang antan datang dari daerah atau nagari lain nan jaraknyo jauah, bilo tukang antaan datang dari daerah dakek indak disabuik tari andun malaikan tari biaso.

*Kaduo*, untuak ajang mancari jodoh. Palaksanaannyo surang panari laki- laki mamacik sabuah sapu tangan sambia manari, kalau ado padusi yang tertarik dan cocok jo laki- laki panari itu, padusi tasabuik akan maambiak sapu tangan nan ado ditangan, bararti padusi tasabuik mambukak hati untuak mambicarokan tentang kalanjutan hubuangan kaduonyo.

## Rujuakan
Surau Baitul Jalil

**Surau Baitul Jalil** adolah sabuah tampek ibadah umaik islam nan talatak di pusek Kota Bukittinggi, Sumatra Barat, Indonesia. Masajik iko diresmian pado tahun 2004 dan punyo kapasitas 250 orang jamaah. Barado di salah satu sisi Janjang 40, latak bangunan iko sabagian gadang disasuaian jo kontur nan ado.

Pado tahun 2011, surau iko manarimo panghargaan dari Ikatan Arsitek Indonesia (IAI) dalam IAI Awards 2011 untuak kategori Bangunan Umum Publik. Mangusuang tema "Arsitektur Berbagi", panghargaan iko diagia kapado karya-karya arsitek Indonesia terbaik dalam konsep babagi untuak sasamo dan babagi kapado Bumi.

## Rujuakan
Tupai managun

**Tupai managun** adolah salah satu motif ukiran tradisional Minangkabau nan babantuak papaduan garih-garih malangkuang. Garih-garih malangkuang tu nan bikonyo manggambarkan garik-garik tupai. 

Tupai adolah sajinih binatang nan kahadirannyo malangkoki alam manusia. Di ciek sisi, tupai mandatangan karugian, karano tupai bisa manjadi hamo dek tanaman-tanaman nan diparaluan manusia. Contohnyo sajo tupai bisa mahancuan karambia jo buah-buahan nan lainnyo. Di sisi lain, adonyo tupai turui manjago kalestarian alam. Tupai juo manjadi sumber ilham nan diserap manusia, baiak bagi ahli adaik maupun bagi seniman, dari sipatik-sipaiknyo, bantuak jo garik-gariknyo. 

Sipaik jo garik-gariknyo nan lincah tu indak lupuit dari pancaliakan urang Minangkabau sahinggo mandatangan sabuah ukuran bagi kapandekaan surang urang, sarupo caminan dalam patatah-patitiah “Sapandai-pandai tupai malompet sakali tajatuah juo. Sapandai-pandainyo pandeka basilek sakali-sakali tagalincia juo".

## Patatah
*Tupai managun namonyo ukia*

*Ukia diradai nan di tapi*

*Latak di ateh tampek nan tinggi*

*Di ujuang paran nan di singok*

*Dakek calekak padang basentak*

*Ukia di Luak [[Luak Tanah Data|Tanah Data]]*

*Turun ka Alam Minangkabau*


## Rujuakan
Tari Kelipa

**Tari Kelipa** adolah sabuah tari tradisional masyarakaiak suku serawai Kabupaten Seluma. Tari kelipa dikenal pulo sabagai istilah tari manjo-manjo. Dalam palaksanaannyo tarian ko dilakuka dek pangantin padusi jo laki-laki. Katiko pangantin laki-laki manari pangantin padusi ikuik pulo mangiriangi dalam tarian ko, indak dibatuahkan panari laki-laki babaua jo pananari padusi.

Patunjuakan tari kelipa diiriangi jo musik tradisional redap jo kelintang, sahinggo patunjuakan tari manjadi sumarak dek bunyi alaik musik tradisional, tapi indak ado patunjuakan seni rejung dalam partunuajan tari kelipa. Tari kelipa adolah tarian yang dpartunjuakan katiko dilaksanakan bimbang (baralek). Tari kelipa dilaksanakan dipanghujuang rumah. Partunjuakan tari kelipa hanyo dilaksanakan dalam ciek episode.

## Rujuakan
Tari Sapu Tangan

**Tari Sapu Tangan** adolah sabuah tari yang barasal dari nagari Karang Arel, Kabupaten Bengkulu Tengah. Tari sapu tangan lahia barsamaan jo parkambangan kapicayoan masyarakaik yang basifaik animise jo dinamisme pado maso lalu yang jauah. Tari Sapu Tangan adolah sabuah seni tari yang dilakukan dek para gadih yang manggunokan sapu tangan sabagai media untuak dipartunjuakan pado upacara adaiak sarupo baralek, biurbang, gedang, dibalai, ataupun manyambuik tamu dari lua daerah.

Sabalum acara dimulai, ado saurang dukun yang mambaka kumayan supayo panari indak dimasuki roh jaek atau setan katiko manari. 

## Rujuakan
Donat

**Donat** (*doughnut* atau *donut* dalam bahasa Inggiriah) adolah makanan barupo roti nan dipanggang, adonan tepung terigu, gula, telur, dan mentega. Donat nan paliang umum adolah donat nan babantuak cincin nan balubang di tangah sarato donat nan babantuak bundar nan mamiliki isian manis, sarupo salai, jally, krim, tapuang gulo.

Sijarah donat  di era modern kiniko, patamo kali tacatat pado sabuah buku karya Washington Irving nan bajudul  *"A History of New York, from the Beginning of the World to the End of the Dutch Dynasty"* pado tahun 1809. Dalam buku ko dicaritoan, istilah donat diciptakan jo urang Amerika katurunan Balanda nan tingga di New Amsterdam (New York). Pado maso tu, bantuak donat indak sarupo nan ado kini do.

Manuruik antropolog Paul R. Mullins, buku resepi patamo nan manyabuik donat adolah buku babahaso Inggiriah pada 1803 nan mangalompokan donat dalam resepi Amerika. Sajak maso tu, donat dianggap barasa dari Amerika. Pado patangahan abaik ka 19, Hanson Gregory, saurang kapten kapal, mangaku manamuan donat babantuk cincin di ateh kapa maso dirinyo baumuh 16 taun. Dek karano indak manyukoi kandungan minyak nan ado, Hanson malubanginyo jo sabuah alat. Kemudian, inyo mancaritoan taknik tu kapado ibunyo. Ibu Hanson, Elizabeth Gregory, mambuek adonan donat dengan manambahan campuran pala, kayu manih, jo kulik lemon.

Campuran ko barasil mambuek donat tahan lamo hinggo dalam pajalanan panjang untuak bakal anaknyo Salanjuiknyo, Elizabeth mamasuan hazelnut jo walnut ka dalam adonan  samanjak maso tu adonan tu disabuik sabagai *‘doughnut’*. Sacaro bahaso, dough bararti adonan, samantaro nut bararti kacang. ‘Doughnut’ marupoan ejaan tradisional, kamudian bakambang manjadi ‘donut’. Duo istilah ko nan kamudian diserap dalam bahaso Inggiriah, nan digunoan hinggo hari ko di babagai balahan dunia. Kasudah diserap dalam ejaan Indonesia, 'doughnut' atau 'donut' barubah manjadi donat.

## Rujuakan
Ikan Kaluih

**Ikan kaluih** (*Osprhronemus gouramy*) tamasuak ikan aia tawa nan taseba di kawasan Asia Tenggara. Pado aspek bisnis, jinih ikan ko sangaik dituju dek harago juanyo nan cukuik tinggi dan relatif stabil dibandiang ikan aia tawa lainnyo. 

Ikan kaluih banyak iduik di parairan Indonesia. Pado habitat alaminyo, ikan ko dapek iduik cukuik lamo. Laju patumbuahan ikan kaluih ko tagolong lamo jikok dibandiang ikan budidayo komersial lainnyo, sarupo ikan nila jo ikan ameh.

## Rujuakan
Taj Mahal

**Taj Mahal** talatak di Uttar Pradesh, Agra, India. Marupoan sabuah monumen nan di apiak jo duo musajik di sabalah kanan sarato kirinyo. Dibangun atas parintah kaisar Shah Jahan untuak manganang istri tacintonyo Ratu Mumtaz Mahal nan maningga dunia pada maso malahiran.

Taj Mahal adolah bangunan nan simetris di dunia. Struktur bangunannyo mamiliki ampek sisi nan identik sampurna. Di dalam bangunan ko tadapaik duo makam nan babeda ukuran untuk membedakan antara makam laki-laki jo padusi. Taj Mahal mamiliki ampek manara nan dibangun manjorok kalua supayo jiko ambruak indak manganei strukrur utama bangunan ko.

## Sijarah
Mambutuhan 11 taun untuak mambuek Taj Mahal ko, nan mulonyo dibangun pado 1632, jo salasai taun 1643. Maso tu, Taj Mahal dibangun dek 20 ribu pakarajo. Bangunan nan pado 1983 ditatapkan UNESCO sabagai situs warisan dunia tu tadiri dari limo bagian, yaitu Darwaza (gerbang utama), Bageecha (taman), Masjid, Naqqar Khana (rumah peristirahatan), jo Rauza (mausoleum). 

## Rujuakan
Kazan

**Kazan** (; ; ) adolah kota paliang gadang di Republik Tatarstan, Rusia. Kota ko bapanduduak 1.243.500 juta, sainggo manjadi kota paliang rami panduduak kaanam di Rusia.

Kazan talatak di patamuan Batang Volga jo Kazanka di Rusia bagian Eropa, kiro-kiro 715 km di timur Moskow. Pado abaik patangahan, Kazan marupokan tampek niago pantiang sarato pusek pamarintahan Pasukan Ameh (*Golden Horde*). Pado 1438, kota ko manjadi ibu kota Kakhanan Kazan. Pado 1552, Kazan dirabuik dek Ivan nan Mangarikan inggo manjadi bagian dari Rusia. Sabagian gadang kota ko ancua salamo Pambarontakan Pugachev, kudian dibangun baliak salamo kuaso Katerina nan Aguang. Pada abaik barikuiknyo, Kazan tumbuah manjadi pusek industri, budayo, jo agamo di Rusia.

Kazan manjadi tanamo dek manjadi kota pancampuran budayo Rusia jo Oriental (tmur). Pado 2015, 2,1 juta palancong mangunjuangi Kazan, jo 1,5 juta palancong bakunjuang ka Kremlin Kazan, sabuah Situs Warisan Dunia. Pado April 2009, Kantua Paten Rusia maizinan Kazan untuak dilabeli sabagai "Ibu Kota Katigo" Rusia. Pado taun nan samo, tapiliah pulo sabagai "ibukota olahraga Rusia" inggo kini.

## Rujuakan

### Sumber lain
* 
* 
*
Museum Rumah Kelahiran Buya Hamka

**Museum Rumah Kelahiran Buya Hamka** adolah museum nan talatak di sakitar tapian Danau Maninjau, tapeknyo di Nagari Sungai Batang, Kecamatan Tanjung Raya, Kabupaten Agam, Sumatera Barat. Museum ko badiri pado taun 2000 dan partamo sakali diresmian pado taun 2001 dek Gubernur Sumatera Barat wakatu tu, Zainal Bakar. Sasuai jo namonyo museum ko khusus tampek barang-barang paninggalan Buya Hamka, nan bangunannyo marupoan rumah nan ditampekan Hamka sajak lahia sampai sabalun inyo pindah ka Padang Panjang.

## Sijarah
Buya Hamka marupoan anak laki-laki dari pasangan Abdul Karim Amrullah jo Siti Safiyah Binti Gelanggar, inyo tamasuak urang ulama, politisi, sastrawan gadang nan dihoromati dan disagani di sakitar Asia inggo Timur Tengah. Pangabdian jo pangorbanan Buya Hamka dalam mambangun kasadaran umaik Islam mandapekan pangharagoan dari pamarintahan barupo gala Pahlawan Nasional pado taun 2011.

Hamka marupoan singkatan dari Haji Abdul Malik Karim Amrullah dan Buya adolah imbauan khas urang Minangkabau indak hanyo agamo, tapi buya juo manguasai babagai ilimu filsafaik, sarupo ilimu sijarah, sosiologi, dan lainnyo. Buya mandapekan ilimu tu sacaro baraja surang. Buya katuju lo jo ilimu jurnalistik. Sajak mulo taun 1920- an Buya manakuni ilimu Jurnalistik dan bakarir sabagai wartawan, panulih dan lain sabagainyo.

## Rujuakan